29/08/2012 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do convenio colectivo da empresa Urbaser, S. A. (antes Técnicas Medioambientales Tecmed, S. A.) (Narón)

Visto o expediente do convenio colectivo da empresa URBASER, S. A. (ANTES TÉCNICAS MEDIOAMBIENTALES TECMED, S. A) (NARÓN) (código de convenio 15003711012000), que foi subscrito, pola comisión negociadora, na xuntaza do 22.5.2012, e na de 25.06.2012, na que se introdujeron modificacións, de conformidade co disposto no artigo 90 do Real Decreto Lexislativo1/1995, de 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia ESTA XEFATURA DE TRABALLO E BENESTAR ACORDA: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 11 de agosto de 2012. O xefe territorial de Traballo e Benestar Diana Melissa Bartlett Amza CONVENIO COLECTIVO DO CENTRO DE TRABALLO DA SOCIEDADE URBASER S. A. NA SÚA ACTIVIDADE DE RECOLLIDA E TRANSPORTE DE RESIDUOS SÓLIDOS URBANOS E LIMPEZA PÚBLICA VIARIA DO CONCELLO DE NARÓN Artigo 1.º.–Ámbito funcional. O presente convenio establece e regula as condicións do persoal dos servizos de recollida e transporte de residuos sólidos urbanos e limpeza pública viária, dependentes da empresa URBASER S. A. no seu centro de traballo do Concello de Narón. Artigo 2.º.–Partes asinantes. Son partes asinantes do presente convenio colectivo de traballo, dunha parte, o comité de empresa, como representación unitaria dos traballadores, e doutra parte, a representación empresarial. Ambas partes reconécense mutuamente lexitimación para negociar o presente convenio. Artigo 3.º.–Ámbito persoal. Este convenio regulará as condicións de traballo de todos os traballadores e traballadoras que presten os seus servizos para a sociedade mencionada no artigo anterior, sendo de obrigatória e xeral observáncia. Excluen-se do ámbito do presente convenio os supostos contemplados no artigo 1.3.º e 2.º a) do Estatuto dos Traballadores e das Traballadoras. Artigo 4.º.–Ámbito territorial. Este convenio será de aplicación en todo o término municipal de Narón onde presten os seus servizos os traballadores e traballadoras da empresa URBASER S. A., sen prexuízo do estabelecido no artigo 1.4 do Estatuto dos Traballadores e Traballadoras. Artigo 5.º.–Ámbito temporal. O presente convenio entrará en vigor no día seguinte da súa publicación no Boletín Oficial da Provincia da Coruña (B. O. P.) e terá unha duración de dous anos, desde o 1 de xaneiro de 2012 hasta o 31 de decembro de 2013. Unha vez rematada a súa vixencia inicial ou a de calquera das súas prorrogas, que serán dun ano de duración, continuará rexendo o seu contido normativo até que sexa substituído por outro convenio. Artigo 6.º.–Denúncia. A denúncia do presente convenio deverá facer-se por escrito à outra parte e cun mínimo dun mes de antecedencia antes do seu vencimento ou de calquer das suas prórrogas. A parte que promove a negociación deverá presentar proposta concreta sobre os pontos e contido para a negociación do seguinte convenio. Artigo 7.º.–Vinculación à totalidade. As condicións pactadas neste convenio forman un todo orgánico e indivisíbel que regulan todos os aspectos das relacións laborais entre as partes asinantes e serán consideradas globalmente a efectos da súa aplicación práctica. Artigo 8.º.–Direito supletório. Todos os aspectos que neste convenio colectivo non estivesen expresamente fixados, regularán-se polo disposto no convenio xeral do sector de limpeza pública, viária, regas, recollida, tratamento e eliminación de resíduos e limpeza e conservación da rede de esgotos, Estatuto dos Traballadores e Traballadoras e demais normas de carácter xeral, vixentes en cada momento. Artigo 9.º.–Compensación e absorción. As retribucións e percepcións comprendidas neste convenio colectivo compensarán e absorverán todas as existentes até o momento da sua entrada en vigor, calquer que sexa a natureza e orixe das mesmas. Os aumentos de retribucións que poidan producirse no futuro por disposicións legais de xeral aplicación, asi como convenios colectivos ou contratos individuais, só poderán afectar ás condicións pactadas no presente convenio, cando consideradas as novas retribucións en cómputo anual superen as aqui pactadas, en caso contrário, serán compensadas e absorbidas estas últimas, mantendo-se o presente convenio colectivo nos seus próprios termos e na forma e condicións en que fican pactadas. Artigo 10.º.–Condicións máis beneficiosas. Respeitarán-se as situacións económicas, persoais ou colectivas, que consideradas na sua globalidade, sexan máis beneficiosas que as fixadas no presente convenio, xa sexa en virtude de contrato individual ou de convenio colectivo subscrito conforme à lexislación laboral vixente. Artigo 11.º.–Comisión paritária. Cria-se unha comisión paritária que estará composta por dous membros por la parte empresarial, e dous membros por la parte social. Ambas as partes poderán por sua vez designar un asesor ou asesora, que poderá asistir às reunións con voz mais sen voto. Artigo 12.º.–Funcións da Comisión paritária. a) Interpretar a aplicación da totalidade do contido do convenio. b) Vixiar o cumprimento do pactado. c) Estudar e valorizar as disposicións xerais promulgadas con posterioridade à sua entrada en vigor que afecten ao convenio. d) Cantas outras tendan à maior eficácia práctica do convenio e veñan estabelecidas no seu texto. e) Aquelas outras competencias que se puideran acordar polas partes, ou no seu caso se dispoñan por imperativo legal. A comisión reunirá-se a instáncia de calquer das partes, e prévio acordo de ambas, sobre o lugar, data e horas de celebración, que deverá efectuar-se no prazo máximo de 15 dias desde a solicitude. A reunión comprenderá tantas sesións como sexan necesárias. Artigo 13.º.–Sistema salarial. Considerará-se salário a totalidade das percepcións económicas dos traballadores e traballadoras, en diñeiro ou espécie, pola prestación profisional dos servizos laborais por conta allea, tanto retribuan o traballo efectivo, calquer que sexa a forma de remuneración, como os períodos de descanso computábeis como de traballo. Non terán a consideración de salários as cantidades recebidas polo traballador ou traballadora en concepto de indemnización ou os suplidos polos gastos realizados como consecuéncia da sua actividade laboral, as prestacións e indemnizacións correspondentes a traslados, suspensións ou despedimentos. Artigo 14.º.–Percepcións salariais e non salariais. a) Salário base. –É aquela parte da retribución que se fixa entendendo exclusivamente a unidade de tempo. O seu importe será o que se fixa nas táboas salariais anexas. b) Plus de nocturnidade. –Estabelece-se un plus de nocturnidade mensal segundo as táboas salariais anexas, sen prexuízo de que se manteña a sua percepción por dia efectivo de traballo, para todos aqueles traballadores e traballadoras que presten os seus servizos nos horários comprendidos entre as 22.00 horas e as 06.00 horas. As cantidades fixadas na táboa salarial equivalen ao 25% do salário base diário. c) Plus de perigosidade, penosidade e toxicidade. –Estabelece-se un plus de perigosidade, penosidade e toxicidade polo importe estabelecido nas táboas salariais anexas, sen prexuízo de que se manteña a sua percepción por día efectivo de traballo. As cantidades fixadas na táboa salarial equivalen ao 20% do salario base diário. d) Plus de transporte. –Estabelece-se como suplido un plus de transporte mensal de carácter extra-salarial e indemnizatório, como compensación dos gastos de desprazamento dentro da localidade, asi como desde o domicílio até o centro de traballo polo importe que en cada momento viñer estabelecido nas táboas salariais. e) Plus de actividade e calidade de traballo. –Estabelece-se un plus mensal de actividade e calidade no traballo a receber polas categorias e polo importe que se determina nas táboas salariais aplicábeis en cada momento, polo traballo efectivo desenvolvido. f) Plus de vestiário. –Este plus ten carácter extrasalarial e indemnizatório e aboará-se en conceito de compensación dos gastos que supoñen un correcto mantemento, conservación e limpeza do vestiário de traballo, uniformes e/ou roupa de traballo en xeral que para os distintos labores a realizar deben vestir no exercício da prestazón laboral; asi como aqueles traballadores/as que presten os seus servizos en tarefas que sen requerer o uso do uniforme si que exixen umha axeitada imaxe e presenza. Este plus será devengado mensalmente e será recebido en once mensalidades no ano, sendo o seu importe mensal o reflectido por función e ano na táboa anterior. Artigo 15.º.–Gratificacións extraordinárias. Estabelecen-se catro (4) pagas extraordinárias correspondentes a xullo, nadal, marzo e setembro, que serán en igual contia cada unha delas, aplicando os importes contidos na táboa salarial definitiva anexa, utilizado para o seu devengo e pagamento os criterios que seguen: a) Paga extraordinária de xullo, devengara-se semestralmente do 1 de xaneiro ao 30 de xuño do ano en que se receben. b) Paga extraordinária de Nadal, devengara-se semestralmente do 1 de xullo até 31 de decembro do ano en que se receben. c) Paga de marzo, devengara-se anualmente do 1 de xaneiro a 31 de decembro, sendo o seu pagamento en marzo do ano seguinte. d) Paga de setembro, devengara-se anualmente, xerándose do 1 de xaneiro a 31 de decembro do ano anterior ao seu cobramento. As datas de cobramento dos citados pagamentos será para cada unha delas, os seguintes dias: – Paga de marzo.–15 de marzo. – Paga de xullo.–15 de xullo. – Paga de Nadal.–15 de decembro. – Paga de setembro.–De 1 a 15 de setembro. Artigo 16.º.–Horas extraordinárias. Perante a grave situación de desemprego existente, e co obxectivo de favorecer a criación de emprego, a empresa compromete-se a reducir na medida do posíbel a realización de horas extraordinárias. No caso de existir a necesidade de realización das mesmas, o seu importe será de 14,18 €/hora para os anos de vixéncia do presente convenio. Artigo 17.º.–Horas extraordinárias estruturais. Dado o carácter público dos servizos que se prestan nesta actividade, considerarán-se horas extraordinárias estruturais todas aquelas que se precisen para a finalización dos servizos concretados pola prolongación de tempos que se realicen motivados ben sexa por auséncias imprevistas, ben por procesos pontuais de produción non habituais e outras situacións estruturais derivadas da natureza do traballo de que se trata, todo isto, ao amparo do disposto na O. M. de 1 de marzo de 1983, sendo a sua execución obrigatória para o traballador ou traballadora. Artigo 18.º.–Pagamento do salário. Os salários abonarán-se pola empresa entre os dias 1 e 5 de cada mes seguinte ao da súa xeración ou no dia seguinte a este último se fose festivo. Artigo 19.º.–Xornada laboral. Para os anos de vixéncia do presente convenio a xornada laboral será de 40 horas semanais, tanto en xornada contínua como partida. En xornada contínua os traballadores e traballadoras gozarán de 20 minutos de descanso para o bocata, considerando-se como tempo efectivo de traballo. O tempo de traballo computará-se de xeito que, tanto ao comezo como à finalización da xornada diária o traballador ou traballadora encontrará-se no seu posto de traballo coa roupa de traballo pertinente e en disposición de realizar o seu labor. O persoal a xornada completa traballará sábados alternos, isto é, traballará-se un sábado e descansará-se no seguinte. Sendo portanto a xornada diária a traballar de 6 horas e 40 minutos, independentemente de que se traballen seis ou cinco dias na semana segundo corresponda descansar en sábado ou non. Artigo 20.º.–Incapacidade temporal. No caso de baixa por incapacidade temporal derivada de accidente laboral ou enfermidade profisional, contraída como consecuéncia da prestación do traballo neste centro, a empresa complementará até o 100% do salário real ordinário segundo o convenio. No caso de maternidade ou hospitalización, tamén terá direito a dito complemento, que será abonado mediante pagamento directo através do INSS. No caso de enfermidade común ou accidente non laboral, a empresa complementará o 100% do salário real ordinário segundo o convenio. Non terán estes complementos aqueles traballadores e traballadoras que non teñan direito ao pagamento delegado dos subsídios ou prestacións oficiais que outorga a Seguridade Social ou a mútua correspondente. As pagas extras non se verán afectadas no seu importe habitual pola situación de I. T. A negativa do traballador/a aos recoñecimentos a cargo do persoal médico da empresa ou do persoal especializado designado por este ou pola empresa, co motivo de verificar o estado de enfermidade ou accidente do traballador/a, todo o que sexa alegado por este para xustificar as suas faltas de asistencia, asi como o retraso -incumprindo os prazos legalmente estabelecidos- na entrega á empresa dos partes médicos de baixa e sucesivos de confirmazón, será, como mínimo, motivo suficiente para anular totalmente o complemento económico á prestazón da Seguridade Social durante o período que reste do proceso, até a alta médica. Artigo 21.º.–Vacacións. Todo o persoal terá anualmente 30 dias naturais de vacacións ao ano. O período de desfrute das vacacións será nos meses de xullo, agosto e setembro. A remuneración do traballador ou traballadora que se encontre de vacacións durante a vixencia do convenio será a que em cada momento figure nas táboas salariais. Artigo 22.º.–Clasificación do persoal. Esta clasificación de persoal é enunciativa e non presupón estaren cobertas todas as suas prazas. Mandos intermédios. –O grupo de mandos intermédios é composto polas seguintes funciones: – Capataz. –Ás ordes do delegado/a, ou da persoa en quen este delegar, ten ao seu cargo persoal operário ao que dirixe, vixia e ordena o seu traballo. Posui coñecimentos completos dos ofícios e das actividades dos distritos ou zonas e dotes de mando suficientes para manter a devida disciplina e que se obteñan os rendementos previstos. Persoal operário. –O grupo de persoal operário é composto polas seguintes funciones: – Condutor/a. –Deve estar en posesión da carta de conducir correspondente, clase C (antes C2) ou superior, e ter os coñecimentos necesários para executar toda a clase de reparacións, que non requeiran elementos de taller. Coidará específicamente de que o veículo ou máquina que conduce saia do parque nas debidas condicións de funcionamento. Ten ao seu cargo o manexo e condución das máquinas ou veículos remolcados e sen remolcar próprios do servizo. Responsabilizará-se do mantemento e axeitada conservación da máquina ou veículo que se lle designe, asi como de observar as prescricións técnicas e de funcionamento dos mesmos. – Peón. –Traballador ou traballadora encargado de executar labores para as que non se requeira nengunha especialización profisional nen técnica. Poden prestar os seus servizos indistintamente en calquer servizo dos centros de traballo. No entanto, alén dos seus labores habituais de peón poderá manexar e/ou conducir varredoras, baldeadeiras ou calquer outro veículo ou máquina cuxo peso máximo autorizado (PMA) sexa inferior ou igual a 3.500 Kg e/ou que precisen carta de conducir clase A, B, ou inferior. – Mecánico/a. –Operário ou operária que con coñecimentos teórico-práctico do ofício executan os cometidos do seu ofício coa suficiente perfección e eficácia. Grupos administrativos: – Auxiliar administrativa ou administrativo. –Empregado ou empregada que adica a sua actividade a operacións elementais e administrativas e, en xeral, às puramente mecánicas inerentes ao traballo da oficina. Calquera outra función que exista no centro de traballo de Narón e que non se corresponda aos grupos mencionados anteriormente, integrará-se nalgunha das estabelecidas no convenio xeral do sector e conforme ao que estabelece a comisión paritária. Artigo 23.º.–Roupa de traballo. A roupa de traballo compoñeráse das seguintes pezas de vestiário: Verán. –Polo manga corta, pantalón e gorra. Inverno. –Polo manga larga, pantalón, gorra e xersei. Igualmente entregaránse en anos alternos, un ano anorak, e ó ano seguiente un traxe de augas. A maiores de todo o anterior, entregaráse con carácter anual: 1 par de botas e 1 cazadora. Artigo 24.º.–Seguridade e Hixiene no traballo. Estará-se ao disposto na Lei de Prevención de Riscos Laborais, tendo o delegado ou delegada de prevención direito ao mesmo creto horário que os representantes dos traballadores e traballadoras de URBASER S. A de Narón. Artigo 25.º.–Fondo de axuda escolar. Para os anos de vixencia deste convenio criará-se un fondo de axuda escolar por un importe de 1.502,53 euros para repartir entre os traballadores e as traballadoras de URBASER S. A en Narón que teñan fillos e fillas en idade escolar contra factura de gastos escolares oficiais (Pre-escolar, Educación Primaria, E. S. O, 1.º e 2.º de Bacharelato, e Universitário). Artigo 26.º.–A póliza de accidentes. Para os casos de accidente de traballo con resultado de morte dun traballador ou traballadora, a empresa contratará a correspondente apóliza de seguro a favor de quen determinar o traballador ou traballadora consistente nunha indemnización de 18.030,36 € (dezaoito mil e trinta euros con trinta e seis céntimos). Se como resultado de accidente laboral o traballador ou traballadora sofrese unha incapacidade permanente total, absoluta ou grande invalidez, o importe da indemnización será igualmente de 18.030,36€ (dezaoito mil e trinta euros con trinta e seis céntimos). Artigo 27.º.–Retirada da Carta de conducir. No caso de que sexa retirado a carta de conducir a un condutor ou condutora por accións cometidas e feitos producidos dentro da xornada laboral de traballo, a empresa asignará-lle un traballo igual ou equivalente, se existise nese momento, e terá direito à percepción dos salários da sua categoria de condutor ou condutora durante 1 ano. Transcorrido este período pasará a perceber o salário correspondente à categoria que se encontre desenvolvendo. No suposto de que a sanción que derive na retirada da carta de conducir se produza fóra da xornada laboral, procederá-se a negociar individualmente con cada traballadora ou traballador afectado, dentro das marxes legais estabelecidas nos artigos 39 e 41 do Estatuto dos Traballadores e Traballadoras, unha adecuación ao seu novo posto mentres durar a sanción que motivou a retirada da citada carta de condución. Os benefícios contemplados no presente artigo non serán de aplicación cando as causas de retirada da carta de condución sexan por conducir baixo influéncia de drogas tóxicas, estupefacientes ou bebidas alcoólicas, pola negativa a realizar os contróis que para detectaren ditas circunstáncias requeira a autoridade competente, pola privación que sexa causa dun delito contra a seguridade do tráfico ou por un feito intencionado asi como por calquer outro comportamento do traballador/a que sexa considerado un delito doloso ou comportamento reincidente. Aos efeitos do antes descrito, sen eludir a obriga de informar sobre calquer variación que poidese sofrer a habilitación que lle permite a condución de veículos, o traballador/a, no momento en que se solicite, facilitará á empresa o orixinal ou cópia compulsada da sua carta de condución que lle permita o manexo dos veículos próprios do servizo, asinando, se asi lle fose requerido, fotocopia do mesmo xunto coa sua declaración xuramentada através da cal se declare a plena validez do mesmo ao non se encontrar anulado, intervido, revogado ou suspendido. Ao mesmo tempo, a empresa estará autorizada en calquer momento como parte do contrato laboral que lle une ao traballador/a a realizar cantas xestións foren oportunas co fin de verificar, ou no seu caso comprobar, a certeza do declarado e da validez en cada momento da habilitación como requisito necesário para o adecuado cumprimento e mantemento da relación laboral. Artigo 28.º.–Actualización salarial. Para os anos 2012 e 2013 apróbanse as táboas retributivas definitivas adxuntas como anexo I. Artigo 29.º.–Dias de libre disposición. Os traballadores e as traballadoras con contrato indefinido ou vinculación de máis dun ano ininterrompido no centro de traballo da empresa em Narón afectados por este convenio, terán 4+1 dias ao ano de libre disposición, supeditado este último dia, quinto dia de libre disposición, a que o absentismo non supere o 15% no ano anterior ao seu desfrute. A sua solicitude terá que efectuarse con polo menos 72 horas de antecedencia e por escrito. Salvo aceptación pola empresa, en caso nengún poderán coincidir dous ou máis traballadores e traballadoras nas mesmas datas de desfrute dos dias de libre disposición, podendo acumular como máximo dous dias de libre disposición. En todo o caso estará-se à orde de presentación das solicitudes de desfrute dos dias de libre disposición. A sua concesión pola empresa, e portanto o seu desfrute, estará en todo o caso supeditado às necesidades de organización do servizo, dado o carácter público que ten a actividade. En caso nengún poderá-se acumular entre si as vacacións ou festivos. Con independencia do anterior, previa autorización expresa por parte da empresa en atención ás necesidades do servicio, podrá acumularse como máximo 1 destes días de libre disposición á licencia retribuida por enfermedade o falecemento de familiares en primer grado. Artigo 30.º.–Plus de festivos. Para o caso de que un traballador ou traballadora de xornada semanal completa teña que prestar os seus servizos en festivo abonará-se-lle, a cantidade fixa de 93,99 euros, por xornada diaria completa traballada, compensando-se ademais con un (1) dia de descanso. No caso de dous (2) dias festivos consecutivos, e se as necesidades do servizo asi o requeren, terá-se que traballar necesariamente un deles. No caso de tres (3) dias festivos consecutivos, e se as necesidades do servizo o requeren, terá-se que traballar necesariamente o do médio. Artigo 31.º.–Licenzas retribuídas. Respeito das licenzas retribuídas estará-se ao contemplado no Estatuto dos Traballadores e Traballadoras no seu artigo 37.3., coa seguinte excepción: – No caso de enfermidade grave ou falecemento de familiares en primeiro grau tres dias (3). Licencia especial sin soldo: Os traballadores e as traballadoras con contrato indefinido ou vinculación de máis dun ano ininterrompido no centro de traballo da empresa en Narón afectados por este convenio podrá solicitar unha licencia sin soldo de quince (15) días naturais de duración. Esta licencia deberá ser solicitada por escrito con ó menos catorce días naturais de antelación á data pretendida para o inicio de seu disfrute. Con independencia do anterior, cando concurran circunstancias verdaderamente excepcionais que impidan cumplir ó traballador con dito plazo, acreditadas as mesmas, o traballador cursará a solicitude igualmente na forma descrita coa máxima antelación que lle resulte posibel. Para o disfrute de dita licencia será imprescindibel a autorización expresa por parte da empresa, a cal resolverá a solicitude do traballador no plazo máximo dos sete dias naturais seguintes á data da súa notificación, en atención ás necesidades do servicio. O seu disfrute poderá fraccionarse nun máximo de dous períodos, cuxa duración será como mínimo de sete dias cada un deles. Solo poderá facerse uso desta licencia unha vez ó ano. Excepto aceptación pola empresa, en ningún caso poderán coincidir dous ou máis traballadores nas mesmas datas de disfrute. Artigo 32.º.–Promoción e ascensos. As vacantes de superior categoria que se produzan no cadro de persoal cubrirán-se segundo as bases da convocatória polo persoal cun mínimo dun ano de antigüidade, comunicando o seu interese en participar no proceso nun prazo de sete dias seguintes à data da convocatória. As probas do concurso serán: – De coñecimento teórico-profisionais. – De coñecimento prático-profisionais. – De antigüidade, no caso de igualdade de pontuación. Cada unha das probas pontuarán segundo os critérios da ou do examinador independente, profisional autorizado na matéria, que designe a empresa. Os coñecimentos teóricos-profisionais terán un valor máximo do 40% do total da pontuación da proba, podendo-se pór á disposición dos e das aspirantes o temário correspondente. O resultado final da suma de todas as valoracións indicadas dará a pontuación do/da aspirante e servirá para adxudicar as prazas vacantes. As faltas que figuren no expediente do/da concursante serán penalizadas na orde que segue: – Falta moi grave: 15% da pontuación. – Falta grave: 10% da pontuación. – Falta leve: 5% da pontuación. Os períodos de proba serán os estabelecidos no Estatuto dos Traballadores e das Traballadoras e no convenio Xeral do Sector da limpeza pública. O comité de empresa, ou os delegados e delegadas de persoal mancomunadamente, proporán á dirección da empresa o nomeamento do ou da representante que terá coñecimento e seguirá o proceso. Dando-se translado por escrito do anúncio da convocatória e das suas bases. Se as vacantes ficasen desertas no prazo dos sete dias da data do anúncio da convocatória escrita, a empresa terá a liberdade de cubrir as correspondentes vacantes através da libre designación, ou da contratación externa. Artigo 33.º.–Xubilación parcial antecipada. Ao amparo do disposto no artigo 166.2.º do R. D. Lexislativo 1/1994, de 20 de xuño e do artigo 12.6.º do Estatuto dos Traballadores e Traballadoras, modificados nas suas últimas redaccións dadas polo Real Decreto Lexislativo 8/2010, de 24 de Maio, e co fin de impulsar a celebración de contratos de relevo, poderán acceder á xubilación parcial os traballadores e as traballadoras a xornada completa incluídos dentro do ámbito de aplicación do presente convenio Colectivo que opten por se xubilar a tempo parcial a partir dos 61 anos de idade real, e antes de acadar os 65 anos que, tendo direito segundo a actual lexislación à xubilación total, reunan asi mesmo, as condicións xerais exixidas para teren direito à pensión contributiva de xubilación da Seguridade Social. Dita acreditación efectuará-se apresentando perante a empresa o certificado orixinal de vida laboral, o infome da entidade xestora que certifique estas condicións xerais, xuntamente co escrito do interesado ou interesada dirixido à empresa solicitando acoller-se à xubilación parcial antecipada cunha antedencia de, polo menos, tres meses da data prevista para a xubilación. Concertando paralelamente coa empresa un contrato a tempo parcial e reducindo a sua xornada e salário. Ademais, será necesário que, no momento do inicio da situación de xubilación parcial, o interesado ou interesada non se encontre en nengunha das causas de suspensión de contrato de traballo prevista pola lexislación vixente. A porcentaxe na que se poderá solicitar a xubilación parcial será como máximo no 75% mantendo-se a prestación laboral do traballador ou traballadora ao servizo da empresa como mínimo no 25% restante da xornada. Apesar do anterior, mediante acordo entre empresa e traballador ou traballadora, poderán estabelecer-se porcentaxes distintas, sempre que se respeitaren as porcentaxes máxima e mínima legalmente estabelecidas. Dita relación laboral instrumentará-se mediante a subscrición dun contrato a tempo parcial e por escrito en modelo oficial. A prestación laboral, descansos e vacacións, deberá realizar-se de modo ininterrompido durante os meses de xullo, agosto e setembro, salvo pacto en contrário, e nas quendas e horários que estabeleza a empresa para cada traballador ou traballadora. Sen embargo, a prestación laboral, estará condicionada à data de solicitude, estabelecendo a empresa a data de prestación en caso de non ser posíbel realizá-la nos meses mencionados anteriormente. O salário a pagar en contraprestación polo traballo será o correspondente da xornada efectivamente realizada e abonará-se no remate de cada un dos meses en que se traballa, liquidando-se no último período mensal de traballo, as partes proporcionais das retribucións de devengos superiores ao mes. A empresa celebrará simultaneamente un contrato de traballo de relevo cun traballador ou traballadora en situación legal de desemprego ou que tivese concertado coa empresa un contrato de duración determinada, no cal terá de cesar prévia e obrigatoriamente, co obxecto de substituir a xornada deixada vacante polo traballador ou traballadora que se xubila parcialmente. A duración deste contrato será igual ao tempo que falte ao traballador ou traballadora substituído para alcanzar a idade de 65 anos, salvo que o traballador ou traballador substituído cesase con anterioridade ao servizo da empresa por calquer causa, en cuxo caso se extinguirá igualmente o contrato de traballo do relevista. A xornada do traballador ou traballadora relevista será a que prestaba o traballador ou traballadora que se xubila parcial e antecipadamente. Por outra banda, o posto de traballo do traballador ou traballadora relevista poderá ser calquer dos que corresponda ao mesmo grupo profisional ou categoria equivalente do traballador ou traballadora substituído. Cando devido aos requerimentos específicos do traballo realizado pola/a xubilado parcial, o posto de traballo que vaia desenvolver o relevista non pode ser o mesmo ou un similar que o do xubilado parcial, deve existir unha correspondéncia entre as bases de cotización de ambos, nos termos previstos no R. D. Lexislativo 1/1994, de 20 de xuño. O contrato de traballo a tempo parcial subscrito co traballador ou traballadora parcialmente xubilado terá unha duración igual da que, no momento da sua celebración, lle resta a aquel ou aquela para alcanzar a idade de 65 anos, momento no que se extinguirá dito contrato de traballo, devendo pasar de xeito forzoso dito traballador ou traballadora à situación de xubilación total e/ou definitiva. Em matéria de incapacidade temporal, vistas as especiais circunstáncias de prestación de servizos de persoal que se acolla à xubilación parcial regulada neste convenio, estabelece-se, como excepción ao rexime convencional previsto neste convenio colectivo, que non será de total aplicación a este persoal a regulación contida nos artigos de incapacidade temporal, de maneira que tais traballadores ou traballadoras só terán direito ao complemento de até o 100% da sua retribución mensal reflectida na táboa salarial durante o período en que estexan de alta e efectivamente traballando na empresa, no caso de accidente laboral ou enfermidade profisional. Estándose no resto dos casos ao estabelecido na Lei Xeral da Seguridade Social e demais normas de aplicación. As indemnizacións e direitos concedidos no vixente convenio colectivo para os casos nos que como consecuéncia de accidente de traballo se produza morte, incapacidade laboral permanente absoluta ou grande invalidez, serán-lles recoñecidos na sua integridade aos traballadores e traballadoras xubilados parcialmente, unicamente no caso en que a baixa médica, que tivese sido a orixe de ditas continxéncias, ou do falecimento, se produciren durante o período no que o traballador ou traballadora estivese prestando os seus servizos efectivos profisionais para a empresa. Aos traballadores e traballadoras xubilados parcialmente entregará-se-lles a roupa de traballo que corresponda segundo o período do ano que for, verao ou inverno, en que inicien a sua prestación de servizos. En todo o caso, no reflectido expresamente neste artigo estará-se ao principio de proporcionalidade en relación à xornada efectiva de traballo contratada. Este artigo ficará sen efeito no suposto de derrogación da norma que o ampara. Os traballadores/as que se acollan a esta modalidade de xubilazón parcial antecipada, a teor da eliminazón do período transitório que para a mesma estaba disposto na Lei 40/2007, de 4 de decembro, -segundo a redacción dada polo Real decreto lexislativo 8/2010, de 24 de maio, na súa disposizón derrogatória única. Un. a) e na disposizón transitória 2ª (B. O. E 24/5/2010), deberán estar a esas condizóns que se estabelecen a partir do 25/5/2010 para accederen à xubilazón parcial, e onde terán que ser cumpridos os seguintes requisitos: idade mínima efectiva de 61 anos; antigüidade mínima na empresa de 6 anos; período mínimo de cotizazón de 30 anos; e o intervalo permitido de reduzón de xornada ten que estar comprendido entre o 25 e 75%. DISPOSICIÓNS FINAIS Disposición final primeira. En virtude do estabelecido no artigo 33 do convenio xeral do sector, o complemento persoal de antigüidade é substituído polo plus de actividade e calidade no traballo da alínea e) do art.13 do presente convenio. Disposición final segunda. Todas as referéncias feitas no texto do presente convenio aparentemente ao xénero masculino, aos efeitos dunha maior simplificación na redacción do texto, entenden-se feitas a un xénero neutro, isto é, afectan tamén ao xénero feminino, salvo naqueles casos en que por imperativo legal correspondan à muller traballadora. Disposición final terceira. As condizóns pactadas no presente convenio colectivo referen-se á realizazón da xornada máxima ordinária pactada polo que se aplicarán proporcionalmente en funzón da xornada que se realice. Disposición final cuarta. En todo caso o sometimento a procedimento arbitral polas partes na negociación colectiva e os conflictos de interpretación, administración e aplicación do convenio será de carácter expresamente voluntario. ANEXO I TÁBOA RETRIBUTIVA DEFINITIVA ANO 2012 TÁBOA RETRIBUTIVA DEFINITIVA ANO 2013